open-index/open-wikipedia-markdown huggingface dataset:
கான் (பட்டம்)

**கான்** (; ; அசர்பைஜானி: *க்ஷான்*; உதுமானிய மொழி: *ஹான்*; சீனம்: 可汗, *கெஹன்*; கொகுர்யியோ மொழி: 皆, *கேய்*; சில்லா மொழி: 干, *கான்*; பயேக்ஜே மொழி: 瑕, *கே*; மஞ்சூ மொழி: ; பஷ்தூ: خان; ; பலூச்சி: خان; இந்தி: ख़ान; நேபாளி: खाँ; வங்காளம்: খাঁন; பல்கேரியம்: хан; சுவாசு: хун, *ஹுன்*) என்பது அரசர் அல்லது இராணுவ ஆட்சியாளருக்கு வழங்கப்படும் ஒரு பட்டமாகும். இது சீனாவின் வடக்கே வாழும் மங்கோலியர்களால் பரவலாகப் பயன்படுத்தப்பட்டது. பின்னர் நடுக் கால நாடோடி துருக்கியப் பழங்குடியினரால் பயன்படுத்தப்பட்டது. இது மங்கோலியர்களின் முன்னோடிகளான ஜியான்பே கூட்டமைப்பிலும் ஒரு பட்டமாக கி.பி. 283 முதல் கி.பி. 289 வரை அவர்களின் தலைவருக்கு பயன்படுத்தப்பட்டுள்ளது. ரோரன்களே ‘’ககான்’’ மற்றும் ‘’கான்’’ ஆகிய பட்டங்களைத் தங்கள் பேரரசர்களுக்கு முதலில் சூட்டினர். பின்னர் ஆசினா வம்சத்தவர் இந்தப் பெயரை ஏற்று, ஆசியாவின் மற்ற பகுதிகளுக்கும் பரப்பினர். ஆறாவது நூற்றாண்டின் நடுப்பகுதியில் ஈரானியர்கள் ஒரு "ககான் - துருக்கியர்களின் மன்னர்" பற்றி அறிந்திருந்தனர்.

‘’கான்’’ இப்போது "தளபதி", "தலைவர்", "ஆட்சியாளர்", "அரசர்", "தலைமை" போன்ற பலவிதமான அர்த்தங்களில் பயன்படுகிறது. 2015 ஆம் ஆண்டின் நிலவரப்படி கான்கள் தெற்கு ஆசியா, மத்திய கிழக்கு, மத்திய ஆசியா, கிழக்கு ஐரோப்பா மற்றும் துருக்கியில் உள்ளனர். கதுன், கடூன் மற்றும் கனும் ஆகியவை பெண்பால் மாற்றுக்கள் ஆகும். இந்தப் பட்டங்கள் அல்லது பெயர்கள் சில நேரங்களில் * ஹான் *, *கான்*, * ஹக்கான் *, * ஹனும் * அல்லது * ஹத்துன் * (துருக்கியில்) மற்றும் *க்ஷான்*, *க்ஷனிம்* (அசர்பைஜானில்) என்றும் எழுதப்படுகின்றன. மத்திய ஆசியாவிலிருந்த பல்வேறு மங்கோலிய மற்றும் துருக்கிய மக்கள், பழைய உலகில் மங்கோலிய சாம்ராஜ்ஜியத்தின் (1206-1368) காலப்பகுதிக்குப் பிறகு இப்பட்டத்துக்குப் புதிய முக்கியத்துவத்தை அளித்தனர். பின்னர்  இப்பட்டத்தை வடக்கு ஆசியாவிற்குக் கொண்டு வந்தனர். வடக்கு ஆசியாவில் உள்ளூர் மக்கள் இதைப் பயன்படுத்தினர். ககானின் அர்த்தம் *கான்களின் கான்* என்பதாகும். இது சீனப் பேரரசரான தாங்கின் டைசோங் (‘’சொர்க்க ககான்’’, கி.பி. 626 முதல் கி.பி. 649 வரை ஆட்சி செய்தவர்) மற்றும் செங்கிஸ் கானின் பட்டமாகும். மேலும் மங்கோலிய சாம்ராஜ்ஜியத்தை ஆட்சி செய்வதற்கு தேர்ந்தெடுக்கப்பட்ட நபர்களும் இப்பட்டத்தைப் பயன்படுத்தினர். உதாரணமாக, மோங்கே கான் (ஆட்சி 1251-1259) மற்றும் ஒக்தாயி கான் (ஆட்சி 1229-1241) "ககான்கள்". ஆனால் குறுல்த்தாயால் மங்கோலிய சாம்ராஜ்யத்தின் ஆட்சியாளராக அறிவிக்கப்படாத ஜகாடேய் கான் ககான் அல்ல.
## இதனையும் காண்க

* கானரசு
* துருக்கிய-மங்கோலிய கலாச்சாரம்
* ககான்
* ஆர்கோன்
* கிரிமிய கானரசு
* கொங் தயிஜி
* கான் (குடும்பப் பெயர்)

## குறிப்புகள்

## மேற்கோள்கள்

பகுப்பு:படைத்துறை பதவிகள்
பகுப்பு:இந்தியாவில் பட்டங்கள்
சமணத் தமிழ் நூல்கள்

**தமிழ் சமண நூல்கள்**, சமணத் தமிழ் அறிஞர்கள் ஐம்பெரும் காப்பியங்களில் மூன்றும்;  ஐஞ்சிறு காப்பியங்கள் ஐந்தும், நீதி நூல்கள், தமிழ் இலக்கண நூல்கள், தருக்க நூல்கள், அறநூல்கள், தோத்திர நூல்கள், சோதிட நூல்கள், புராணங்கள் மற்றும் கணிதம் போன்ற நூல்களை இயற்றி தமிழ் மொழிக்கு பெரும் பங்களித்துள்ளனர்.    
அவைகள்:

## பெருங் காப்பியங்கள்
*சீவக சிந்தாமணி, நூலாசிரியர்,  திருத்தக்கதேவர்
*சிலப்பதிகாரம், நூலாசிரியர்,  இளங்கோவடிகள்
*வளையாபதி

## சிறு காப்பியங்கள்
*நீலகேசி
*யசோதர காவியம் 
*நாககுமார காவியம், கந்தியார்
*உதயணகுமார காவியம்
*சூளாமணி, தோலாமொழித்தேவர்

### பிற காப்பியங்கள்
* பெருங்கதை, கொங்குவேளிர்

## இலக்கண நூல்கள்
*நன்னூல், பவணந்தி முனிவர்
*சூடாமணி நிகண்டு
*யாப்பருங்கலக் காரிகை, அமுதசாகரர் 
*யாப்பருங்கலம் , அமுதசாகரர்
*அமுதசாகரம், அமுதசாகரர்
*அருங்கலச்செப்பு

## அற நூல்கள்
* நாலடியார்
* நரிவிருத்தம்
* சிறுபஞ்சமூலம், நூலாசிரியர், காரியாசான்
* ஏலாதி, நூலாசிரியர், கணிமேதாவியார்
* திணைமாலை நூற்றைம்பது, நூலாசிரியர், கணிமேதாவியார்
* அறநெறிச்சாரம், நூலாசிரியர்,  முனைப்பாடியார்

## தோத்திர நூல்கள்
*திருநூற்றந்தாதி
*திருப்புகழ்ப் புராணம்

## புராணங்கள்
*மேரு மந்தர புராணம்
*திருக்கலம்பகம்

## பிற நூல்கள்
*தீபக்குடிப் பத்து
* எலி விருத்தம்
* கிளி விருத்தம்,
* சாந்தி புராணம் 
* ஸ்ரீபுராணம்
* நாரதசாிதை
*  மல்லிநாதர் புராணம்
* கந்தாய சிந்தாமணி

## இதனையும் காண்க
* சமண அறிஞர்கள்
* சமணப் புனிதத் தலங்கள்

## மேற்கோள்கள்

## வெளி இணைப்புகள்
*சமணத் தமிழ் நூல்கள் பட்டியல்

பகுப்பு:சமணத் தமிழ் இலக்கியங்கள்
பகுப்பு:தமிழ் இலக்கிய நூல்கள்
பகுப்பு:சமயம் தொடர்பான பட்டியல்கள்
ககான்

**க கான்** அல்லது **ககான்** (; மங்கோலிய எழுத்துமுறை: , *கயன்*;  ) என்பதற்கு மங்கோலிய மொழியில் பேரரசர் என்று பொருளாகும். சமமான பெண்பால் பட்டம்  கதுன் ஆகும். 
**கான்களின் கான்** எனவும் இதனை மொழிபெயர்க்கலாம். இதற்கு மன்னாதி மன்னன் என்று பொருளாகும். மங்கோலியப் பேரரசின் பிரிவு காரணமாக, யுவான் வம்சத்தின் பேரரசர்கள் ககான் பட்டத்தைப் பயன்படுத்தினர். *ககான்* மற்றும் *[[கான் (பட்டம்)|கான்]]* துருக்கியில் பயன்படுத்தப்படும் பொதுவான துருக்கிய பெயர்கள் ஆகும். 

**கிரேட் கான்** (அல்லது கிரான்ட் கான்) என்பது மங்கோலிய மொழியின் *எக்கே ககான்* (பெரிய பேரரசர் அல்லது Их Хаан) என்பதன் மொழிபெயர்ப்பாகும்.

## தோற்றம்

இப்பட்டமானது 283 மற்றும் 289க்கு இடைப்பட்ட ஒரு உரையில் முதன்முதலில் காணப்படுகிறது. சியான்பே தலைவன் டுயுஹுன் தனது இளைய தத்துச் சகோதரன் முரோங் ஹுயியிடம் இருந்து தப்ப முயற்சிக்கிறான். அவன் தனது பாதையை லியாவோடோங் தீபகற்பத்திலிருந்து ஓர்டோஸ் பாலைவனத்தின் பகுதிகளில் முடிக்கிறான். அப்போது பேசும்போது யினலோவ் என்கிற முரோங்கின் தளபதி ஒருவன் முரோங்கை *கெஹான்* (, பிறகு ) என்கிறான். சில ஆதாரங்கள் 3ம் நூற்றாண்டில் சிங்கை ஏரியின் அருகில் வசித்த டுயுஹுனும் இப்பட்டத்தைப் பயன்படுத்தி இருக்கலாம் என்கின்றன.

ரோவுரன் ககானேடு (330–555) மக்களே தங்களது பேரரசர்களுக்கு ககான் மற்றும் கான் ஆகிய பட்டங்களைப் பயன்படுத்திய முதல் மக்களாவர். அதற்கு முன்னர் சியோங்னுவின் சன்யு பட்டத்தை அவர்கள் பயன்படுத்தி வந்தனர். கிரவுசட் போன்ற வரலாற்று ஆசிரியர்கள் அது துருக்கிய மக்கள் என்று கருதுகின்றனர். ரோவுரன்கள் மங்கோலியர்களுக்கு மூதாதையர்களாகக் கருதப்படுகின்றனர்.

## மேலும் காண்க
*கான் (பட்டம்)

## மேற்கோள்கள்

பகுப்பு:அரச பட்டங்கள்
சிறுவிடை (கோழி)

**சிறுவிடை** (en:siruvidai) என்பது கோழி இனங்களில் ஒன்றாகும். இவை தமிழகத்தின் கோழி இனம் என்று அறியப்படுகின்றன. இக்கோழிகள் தமிழகத்தின் சில இடங்களில் குருவுக் கோழிகள் எனவும், சில இடங்களில் சித்துக் கோழிகள் எனவும் அழைக்கப்படுகின்றன.  

சிறுவிடை சேவல்கள் அதிகபட்சமாக இரண்டு கிலோ எடையும், கோழிகள் அதிகபட்சமாக ஒன்றரைக் கிலோ எடையும் உடையன. இக்கோழிகள் ஒரு ஈத்திற்கு 10-14 முட்டைகள் வரை இடுகின்றன. பெரும்பாலான முட்டைகளை பெறிக்கும் திறன் பெற்றவையாகவும், குஞ்சுகளை பிற எதிரிகளிடமிருந்து காக்கும் திறன்பெற்றவையாகவும் அறியப்படுகின்றன. வளர்ப்பாளர்கள் சிறுவிடையை அதிக தாய்மையுணர்வை கொண்டவையாக கூறுகின்றார்கள். சிறுவிடை முட்டை சராசரியாக 35-40 கிராம் எடை கொண்டதாக உள்ளன.

## சைவ தொன்மவியலில்
சைவ தொன்மவியலில் முருகனின் கொடியில் இவ்வகை சிறுவிடை சேவல் இடம் பெற்றுள்ளது. சிறுவிடை சேவல்களின் தொன்மைக்கு சான்றாக இதனை கருதுவோரும் உண்டு.

## கல்வெட்டுகள்

காஞ்சிபுரம் மாவட்டம் அச்சிறுப்பாக்கம் அருகே இந்தளூர் எனுமிடத்தில் கோழிக்காக எடுக்கப்பெற்ற நடுக்கல் காணப்படுகின்றது. அதில் ‘கீழ்ச்சேரிகோழி பொடுகொத்த’ என்று பழந் தமிழில் எழுதப்பட்டுள்ளன. இது மேல்சேரிக் கோழிக்கும் கீழ்ச்சேரி கோழிக்கும் நடத்தப்பட்ட சண்டையில் மரணம் அடைந்த கோழியாக இருக்கும் என்று ஆய்வாளர்கள் தெரிவிக்கின்றனர். இந்தக் கோழியின் அமைப்பு சிறுவிடை கோழிகளைப் போல இருப்பது குறிப்பிடத் தக்கது.

## ஆதாரங்கள்


## வெளி இணைப்புகள்
* தூய சிறுவிடை கோழிகள் தமிழ்நாட்டில் எந்த மாவட்டத்தில் கிடைக்கும் பிரீடர்ஸ் மீட் இணையம்
* 

பகுப்பு:கோழிகள்
பகுப்பு:இந்தியாவில் தோன்றிய கோழி இனங்கள்
கட்டற்ற கோழி வளர்ப்பு

**கட்டற்ற கோழி** வளர்ப்பு என்பது மேச்சல் முறையுடன் கூடிய கோழி வளர்ப்பாகும். இந்த முறையில் கோழிகள் பகல் முழுவதும் தன்னுடைய இரையை நிலங்களில் தேடிப் பெற்றுக் கொள்கின்றன. இரவு நேரங்களில் பண்ணையில் அடைந்து கொள்கின்றன.

தமிழகத்தில் மேச்சல் முறை அல்லது திரிசல் முறை என்று இந்த வளர்ப்பு முறை அழைக்கப்படுகிறது. பெரும்பாலான நாட்டுக் கோழிகள் தங்களுக்கு தேவையான உணவை தானே தேடிப் பெற்றுக் கொள்ளும் குணம் கொண்டமையால் இவ்வாறான முறைகளில் நாட்டுக் கோழிகள் வளர்க்கப்படுகின்றன. 

புறக்கடை கோழி வளர்ப்பு முறையில் மிகச் சிறிய அளவில் குறைந்த கோழிகளை வளர்க்கும் விதத்தினை அடிப்படையாகக் கொண்டு பெரிய அளவில் இந்த வளர்ப்பு முறை கையாளப்படுகிறது. இந்த முறைக்கு மேச்சல் நிலங்களுடன் கூடிய பண்ணை கொட்டகை அமைக்கப்படுகின்றன.

## பயன்கள்
* மேச்சல் முறையில் கோழிகளுக்கு அதிக தீவனங்களை நாம் கொடுக்க தேவையில்லை. அதனால் தீவன செலவு மட்டுப்படும்
* கோழிகள் தங்களுக்கு தேவையானதை தேடி உண்பதால் ஆரோக்கியமான கறி மற்றும் முட்டைகள் கிடைக்கும்.

## இவற்றையும் காண்க
* கட்டற்ற முட்டைகள்
* இயற்கை முட்டை உற்பத்தி

## மேற்கோள்கள்

## ஆதாரங்கள்

பகுப்பு:கால்நடைகள்
மிர்பூர் சமணக் கோயில்

**மிர்பூர் சமணக் கோயில்** (Mirpur Jain Temple), இந்தியாவின் மாநிலமான இராஜஸ்தானின், சிரோகி மாவட்டத்தில் உள்ள **மிர்பூர் கோட்டை** நகரத்தில் அமைந்த நான்கு சமணக் கோயில்களின் தொகுதியாகும். இக்கோயில் மூலவரான பார்சுவநாதர் ஐந்து தலை நாகங்களுடன் அமர்ந்த நிலையில் உள்ளார்.

## அமைவிடம்
மிர்பூர் சமணர் கோயில் இராஜஸ்தானின் சிரோகி நகரத்திலிருந்து 18 கி.மீ. தொலைவிலும்; அபு மலை சாலையிலிருந்து 60 கி.மீ. தொலைவிலும் உள்ளது.

## வரலாறு
மிர்பூர் சமணக் கோயில்கள் கிபி 9ஆம் நூற்றாண்டில் இராஜபுத்திர மன்னர்களால் கட்டப்பட்டதாகும். இக்கோயில் 13வது நூற்றாண்டில், குஜராத் சுல்தான் முகமது பேக்டா என்பவரால் அழிக்கப்பட்டது. 15ம் நூற்றாண்டில் இக்கோயில் மீண்டும் கட்டி மறுசீரமைக்கப்பட்டது.

சமண சமய 23வது சமணத் தீர்த்தரங்கரான பார்சுவநாதருக்கு அர்பணிக்கப்பட்ட கோயிலை, சுவேதாம்பரர் சமணப் பிரிவின் சேத் கல்யாண்ஜி பரமானந்தஜி பீடம் இக்கோயிலை நிர்வகித்து வருகிறது. இக்கோயில் தில்வாரா சமணர் கோயில்  மற்றும் ராணக்பூர் சமணர் கோயில்கள் போன்று கட்டப்பட்டுள்ளது.
தற்போது கோயிலின் முக்கியப் பகுதி, மண்டபத்துடன் கூடிய உயர்ந்த பீடத்தில் உள்ளது. பீடம் அழகிய சிற்பங்களுடன் கூடியுள்ளது.

## இதனையும் காண்க
* பாலிதானா கோயில்கள்
* ராணக்பூர் சமணர் கோயில்கள்
* தில்வாரா சமணர் கோயில்
* தரங்கா சமணர் கோயில்கள்
* கிர்நார் சமணர் கோயில்கள்
* சரவணபெலகுளா, கோமதீஸ்வரர்
* சிதறால் மலைக் கோவில்
* மேல் சித்தாமூர் சமணர் கோயில்

## படக்காட்சிகள்

Mirpur_Jain_Temple,_Rajasthan.JPG|மிர்பூர் சமணக் கோயில்
Shree Bhidbhanjan Parshwanathji - Mirpur.png|பார்சுவநாதர் 
Mirpur_Jain_Temple_Elaborate_Wall.jpg|மிர்பூர் கோயில் சுவர்
Mirpur_Temple_Shikhar.jpg|கோயில் விமானம் 
File:Mirpur Jain Temple.jpg|அழகிய வேலைப்பாடுகளுடன் கூடிய சுவர்கள் 
File:Pillars at the Mirpur Jain Temple.jpg|கோயில் தூண்கள் 
File:Siddhachakra at the Mirpur Jain Temple.jpg|கலைநயத்துடன் கூடிய கோயில் குவிமாடம் 
Padmavati_mata.jpg|நாக வாகனத்தில் பத்மாவதி தாயார்
Bhagvan_Indra.jpg|கோயில் சுவரில் இந்திரனின் சிற்பம் 
Bhagvan_Shankar.jpg|கோயில் சுவரில் சிவ - சங்கரியின் சிற்பம் 
Devis.jpg|சமணத் தேவதைகள்
Bhagvan_Suparshwanathji_Temple_-_Mirpur.png|சுபர்சுவநாதர் கோயில்
Bhagvan Mahavir Swami Temple - Mirpur.png|மகாவீரர் கோயில்
Kausagiya Murti 2 Mirpur.png|13ம் நூற்றாண்டின் மகாவீரரின் பளிங்குச் சிற்பம் 
Bhagvan Shantinathji Temple - Mirpur.png|சாந்திநாதர் கோயில்
File:Art at the Entrance door to the main Shrine.jpg| முதன்மைக் கோயில் நுழைவாயில் கதவு 
Megrath_Bhav_of_Bhagvan_Shantinathji_at_the_Mirpur_Jain_Temple.jpg|


## மேற்கோள்கள்

## வெளி இணைப்புகள்
*  Kala Teerth 
*[ http://gojainyatra.com/teerth/mirpur-teerth-mirpur?t=d Mirpur Teerth]

பகுப்பு:சிரோஹி மாவட்டம்
பகுப்பு:சமணக் கோயில்கள்
கநும்

**கநும்** அல்லது **கநோம்** (, , , , ) அரச அல்லது பிரபுக் குடும்பங்களில் பெண்களுக்குப் பயன்படுத்தப்படும் பட்டமாகும். இது  முதலில் கிழக்கு ஆசியா மற்றும் மத்திய ஆசியாவில் தோன்றியதாகும். பின்னர் மத்திய கிழக்கு மற்றும் தெற்கு ஆசியாவில் பயன்படுத்தப்பட்டது. இது கான் என்பதன் பெண்பால் பட்டமாகும்.

துருக்கிய மொழியில், இது “ஹனிம்” என உச்சரிக்கப்படுகிறது. சுல்தானின் மனைவிக்கு வழங்கப்படும் “ஹனிம்ஃபென்டி” எனும் பட்டம், கநும் (“ஹனிம்”) மற்றும் “எஃபென்டி”  ஆகிய வார்த்தைகளின் கூட்டுச் சொல்லாகும். 

தெற்கு ஆசியாவில், குறிப்பாக பஞ்சாப், சிந்து, ஹைதராபாத், டெல்லி மற்றும் வடமேற்கு எல்லைப்புற மாகாணம் ஆகிய இடங்களில் ‘’கநும்’’ உயர் சமூக நிலையில் உள்ள முஸ்லிம் பெண்களுக்கு மரியாதைக்குரிய பெயராகப் பயன்படுத்தப்படுகிறது.  

## மேலும் காண்க
*கதுன்

## குறிப்புகள்


பகுப்பு: அரச பட்டங்கள்
ஜினோங்

**ஜினோங்** ()  மங்கோலியர்களின் பட்டமாகும். இது சீனச் சொல்லான “ஜின்வாங்”கில் (பாரம்பரிய சீனம்: 晉王; பின்யின்: ஜின் வாங்; பொருள் - ஜின் அரசர்) இருந்து உருவானது. சில வரலாற்றாசிரியர்கள் இது “சின்வாங்”கில் (பாரம்பரிய சீனம்: 親王; பின்யின்: qīn wáng; பொருள் - இளவரசன்) இருந்து உருவானதாகவும் கூறுகின்றனர்.  சீனப் பெயருடனான உறவு என்னவாக இருந்தாலும், மங்கோலியப் பெயர் சீன மொழியில் “ஜினோங்” (பாரம்பரிய சீனம்: 濟農; பின்யின்: jǐ nóng) அல்லது "ஜினங்" (பாரம்பரிய சீனம்:吉囊; பின்யின்: jí náng) என்று வழங்கப்படுகிறது.

இப்பட்டம் முதன் முதலில் 1292 ஆம் ஆண்டில் குப்லாய் கானின் பேரன் கமலாவுக்கு வழங்கப்பட்டது. அவர் செங்கிஸ் கானின் கல்லறையில் (*நைமன் சகான் கெர்*; ; பொருள் – எட்டு வெள்ளை வீடுகள்) பணியாற்றினார். கல்லறைக்குச் சேவை செய்தவர்கள் ஒர்டுஸ் என்றும், உயர்ந்த பூசாரி ஜினோங் என்றும் அழைக்கப்பட்டனர். ஒர்டுஸ் கெர்லென் ஆற்றங்கரையில் வாழ்ந்தனர், ஆனால் பின்னர் ஒர்டோஸ் என்று அழைக்கப்படும் பகுதிக்கு சென்றனர். மங்கோலியாவை ஒன்றிணைத்த தயான் கானின் தந்தை ஒரு ஜினோங் ஆவார். அவரது சந்ததியினர் 1949 வரை அப்பதவியை வகித்தனர். சிங் வம்சத்தின் காலத்தில் ஜினோங், எகே ஜுயு லீக் () அல்லது சிங் இராணுவ அமைப்பின் தலைவராகப் பணியாற்றினார்.

## மேற்கோள்கள்
*

பகுப்பு:மங்கோலியப் பேரரசு
சமணப் புனிதத் தலங்கள்

**சமணப் புனிதத் தலங்கள்**, இந்தியாவில் இராஜஸ்தான், குஜராத், உத்தரப் பிரதேசம், தமிழ்நாடு,  கர்நாடகா, மகாராட்டிரா, மத்தியப் பிரதேசம், ஒடிசா போன்ற மாநிலங்களில்  சமணக் கட்டுமானக் கோயில்களும், குடைவரைகளும், கற்படுக்கைகள் போன்ற  நினைவுச் சின்னங்களும் உள்ளன. அவைகள்:

## வழிபாட்டுத் தலங்கள்
* வைசாலி, மகாவீரர் பிறந்த இடம், பிகார்
* பாவாபுரி, மகாவீரர் மறைந்த இடம், பிகார்
* தியோகர் சமணர் கோயில்கள், உத்தரப் பிரதேசம்
* சிகார்ஜி சமணக் கோயில்கள், ஜார்க்கண்டு
* திகம்பர சமணக் கோயில், பழைய தில்லி
* அகிம்சா தலம், தில்லி
* சத்ருஞ்ஜெய மலை. குஜராத்
* பாலிதானா கோயில்கள், குஜராத்
* சத்ருஞ்ஜெய மலை, குஜராத்
* கிர்நார் சமணக் கோயில்கள், (நேமிநாதர் முக்தி அடைந்த இடம்),  குஜராத்
* அதீஸ்சிங் கோயில், குஜராத்
* பத்ரேஸ்வரர் சமணர் கோயில், குஜராத்
* கும்பாரிய சமணக் கோயில்கள், குஜராத்
* பவகர் சமணக் கோயில்கள், குஜராத்
* தில்வாரா கோயில், இராஜஸ்தான்
* ராணக்பூர் சமணர் கோயில்கள், இராஜஸ்தான்
* தரங்கா சமணர் கோயில், இராஜஸ்தான்
* மிர்பூர் சமணக் கோயில், இராஜஸ்தான்
* ஓசியான் சமணக் கோயில், இராஜஸ்தான்
* நௌகசா திகம்பர சமணக் கோயில், இராஜஸ்தான்
* கோமதீஸ்வரர் சிலை, கர்நாடகா
* பஞ்சகூட சமணர் கோயில், கர்நாடகா
* லக்குண்டி சமணக் கோயில்,  கர்நாடகா
* சாவீர கம்பத கோயில்,  கர்நாடகா
* தர்மசாலா கோயில், கர்நாடகா

### தமிழ்நாட்டில் சமணக் கோயில்கள்
* சிதறால் மலைக் கோவில், கன்னியாகுமரி, தமிழ்நாடு
* சமணக் காஞ்சி, காஞ்சிபுரம்
* மேல் சித்தாமூர் சமணர் கோயில், விழுப்புரம் மாவட்டம்
* மன்னார்குடி மல்லிநாதசுவாமி ஜினாலயம், திருவாரூர் மாவட்டம்
* தீபங்குடி தீபநாயகசுவாமி ஜினாலயம், திருவாரூர் மாவட்டம்
* அனுமந்தக்குடி சமணக் கோயில், சிவகங்கை மாவட்டம்
* கரந்தை ஆதீஸ்வரசுவாமி ஜினாலயம், தஞ்சாவூர் மாவட்டம்
* கும்பகோணம் சந்திரப்பிரப பகவான் ஜினாலயம், தஞ்சாவூர் மாவட்டம்
* கும்பகோணம் சுவேதாம்பரர் சமணக்கோயில், தஞ்சாவூர் மாவட்டம்

## சமணக் [[குடைவரை]]கள், சிற்பங்கள், படுகைகள் & கல்வெட்டுக்கள்
* எல்லோரா குகைகள் எண் 30 முதல் 34 வரை, மகாராட்டிரா
* உதயகிரி, கந்தகிரி குகைகள், ஒடிசா
* கழுகுமலை சமணர் படுகைகள், தூத்துக்குடி மாவட்டம்
* யானைமலை, மதுரை, மதுரை மாவட்டம்
* சமணர் மலை, மதுரை, மதுரை மாவட்டம்
* திருப்பரங்குன்றம் சமணக் குகைகள், மதுரை மாவட்டம்
* கீழவளவு, மதுரை மாவட்டம்
* கீழக்குயில்குடி, மதுரை மாவட்டம் 
* அரிட்டாபட்டி மலை, மதுரை
* ஓணம்பாக்கம், காஞ்சிபுரம் மாவட்டம்
* ஆர்மா மலைக் குகை, வேலூர் மாவட்டம்
* ஏழடிப்பட்டம், புதுக்கோட்டை மாவட்டம்
* பாரீசுவ ஜீனாலயம், கிருஷ்ணகிரி மாவட்டம்

## படக்காட்சிகள்

File:Chitharal jain temple1.jpg|சிதறால் மலைக் கோவில், கன்னியாகுமரி மாவட்டம்
File:Mel Sithamur Jain Math, Tamil Nadu.JPG|மேல் சித்தாமூர் சமணர் கோயில், விழுப்புரம் மாவட்டம்
File:Kazhugumalai Jain beds (8).jpg|கழுகுமலை சமணர் படுகைகள்
File:கீழக்குயில்குடி சமணர் படுக்கை.JPG|கீழக்குயில்குடி, மதுரை மாவட்டம்
File:RELICS OF JAINS - Bas-relief sculptures.jpg |சமணர் மலை, மதுரை
File:Ahinsa Sthal.jpg|மகாவீரர் சிலை அகிம்சா தலம், தில்லி
File:Shravanabelagola Bahubali wideframe.jpg|கோமதீஸ்வரர் சிலை  
File:Jain statue of Parshvanath, Naugaza temple, Alwar district, Rajasthan.jpg|thumb|சாந்திநாதரின் சிற்பம், நௌகசா திகம்பர சமணக் கோயில்]]


## இதனையும் காண்க
* குஜராத்தில் சமணம்
* தமிழ்நாட்டில் சமணம்
* சமணத் தமிழ் நூல்கள்
* சமண அறிஞர்கள்

## மேற்கோள்கள்


பகுப்பு:சைனம்
பகுப்பு:சமணம்
பகுப்பு:இந்தியப் பட்டியல்கள்
பகுப்பு:சமணக் கோயில்கள்
பகுப்பு:சமயம் தொடர்பான பட்டியல்கள்
கால பால பைரவர் கோயில், திருவைரவன்பட்டி

**திருவைரவன்பட்டி கால பால பைரவர் கோயில்** தென்னிந்தியாவில் வைரவருக்கான முதற் கோயிலாக திருக்கோட்டியூர் அருகே திருவைரவன்பட்டியில் உள்ளது. சிவகங்கை சமத்தான தேவத்தான நிர்வாகத்திற்கு உட்பட்டது. தட்சிண காசி எனவும் அழைக்கப்படுகிறது.

திருப்பத்தூர் - சிவகங்கை சாலையில் திருப்பத்தூரிலிருந்து 7வது கிலோமீட்டரில் அமைந்துள்ள இத்தலத்தில் குடிகொண்டுள்ள திரு மூல பால‌ கால பைரவர்  சேர, சோழ, பாண்டிய, பல்லவ மற்றும் நாயக்க மன்னர்களாலும்,  கோவிந்தப்ப தீட்சிதர் போன்ற மகான்களாலும் வழிபடப்பட்டவர். மன்னர்கள் போருக்குச் செல்லும் முன் போரில் வெற்றி வேண்டி இங்குள்ள வைரவரை வழிபட்டுச் சென்றதாக நம்பப்பட்டது. இத்தலம் முசுகுந்த சக்கரவரத்தி, அஷ்ட நாகர்களால் வணங்கப்பட்டது என்பதும் வரலாறு. 

பிரதி மாதம் தேய்பிறை அட்டமி அன்று திருவைரவன்பட்டியில் பைரவர் வழிபாடு, திருமுறை, திருமறை, தெய்வீக இசைக்கருவிகள் ஆகியவை முழங்க காலபைரவ யாகத்துடன் சிறப்பாகக் கொண்டாடப்படுகிறது. மாதத்தில் இந்த ஒரு நாள் மட்டும் இவ்வூர் திருவிழா கோலம் கொள்ளுகிறது.

பகுப்பு:சிவகங்கை மாவட்டத்திலுள்ள இந்துக் கோயில்கள்
தருமநாதர்

**தருமநாதர்** (Dharmanatha)  சமண சமயத்தின் 15வது தீர்த்தங்கரர் ஆவார். இவர் இச்வாகு குலத்தில் அயோத்தி அருகே சிகார்ஜி எனும் ஊரில் பானு - சுவிரதா எனும் இணையருக்கு  பிறந்தவர். இவர் ஒரு சித்த புருஷர் என சமணச் சாத்திரங்கள் கூறுகிறது. தருமநாதர் ஜார்க்கண்டு  மாநிலத்தில் உள்ள கிரீடீஹ் மாவட்டத்தின்  சிகார்ஜி எனும் மலையில் முக்தி அடைந்தார். தீர்த்தாங்கரர் தருமநாதர் தங்க நிறமும், வஜ்ஜிராயுதமும் கொண்டவர்.

கிபி1848ல் தீர்த்தங்கரர் தருமநாதருக்கு அர்பணிக்கப்பட்ட புகழ்பெற்ற அதீஸ்சிங் கோயில், குஜராத் மாநிலத்தின் அகமதாபாத் நகரத்தில் உள்ளது.

கேரளா மாநிலத்தின் கொச்சி அருகே உள்ள *மட்டஞ்சேரி*  எனும் ஊரில் தருமநாதருக்கு ஒரு கோயில் அர்ப்பணிக்கப்பட்டுள்ளது.

## படகாட்சிகள்

Sheth_Hutheesinh_Temple.jpg 52 விமானங்களுடன் கூடிய அதீஸ்சிங் கோயில், அகமதாபாத், குஜராத்
Kerala_jain_temple.jpg|தருமநாதர் கோயில், மட்டன்சேரி, கொச்சி, கேரளா 
Dharmanath Tonk, Shikharji.jpg|தருமநாதர் சன்னதி, சிகார்ஜி சமணக் கோயில்கள், கிரீடீஹ், ஜார்க்கண்டு 
Footprint at Dharmanath Tonk, Shikharji.jpg|தருமநாதரின் பாதச் சுவடுகள்,  சிகார்ஜி சமணக் கோயில்கள், கிரீடீஹ்


## இதனையும் காண்க
* சமணத் தமிழ் நூல்கள்
* சமண அறிஞர்கள்
* சமணப் புனிதத் தலங்கள்

## மேற்கோள்கள்

## ஆதாரங்கள்
*
*
* 

பகுப்பு:சைனம்
பகுப்பு:சமணம்
பகுப்பு:தீர்த்தங்கரர்கள்
கொங் தயிஜி

** கொங் தயிஜி** () மங்கோலியர்களின் பட்டமாகும். இது சீன வார்த்தையான *ஹுவாங்டைசியில்* (皇太子; பட்டத்து இளவரசன்) இருந்து உருவானது. இது முதலில் செங்கிஸ் கான் வம்சாவளியினருக்கு மட்டுமே வழங்கப்பட்டது. மங்கோலிய பாரம்பரியத்தில், ஒரு கான் தனக்கு அடுத்த கானைத் தேர்ந்தெடுக்க முடியாது. அதற்குப் பதிலாக கான் இறந்த பிறகு அடுத்த கான் குறுல்த்தாயில் தேர்ந்தெடுக்கப்பட்டார். எனினும் குப்லாய் கான் இந்த பாரம்பரியத்தை உடைத்து, தனது இரண்டாவது மகன் சென்சினை (சின்கம்) பட்டத்து இளவரசனாக்கினார். 1286 ஆம் ஆண்டில் சின்கம் இறந்துவிட்டபின், சின்கத்தின் மூன்றாவது மகனான தெமுர் 1293ல் பட்டத்து இளவரசனாக்கப்பட்டார். இருப்பினும், தெமுர் முறையாக இளவரசராக நியமிக்கப்படவில்லை. குப்லாயின் மரணத்திற்குப் பின் நடந்த ஒரு *குறுல்த்தாயில்* மட்டுமே அவரது பட்டம்  உறுதிப்படுத்தப்பட்டது.

துமேட் தியுமனின் அல்டன் கான் கொங் தயிஜியை துணை கானாக நியமித்தார். 
அதன் பிறகு மங்கோலியப் பகுதி முழுவதும் இப்பழக்கம் பரவியது. 

1630களில், 5வது தலாய் லாமாவால், பாதுர் கொங் தயிஜி பட்டம் சுங்கர்களின் தலைவருக்கு வழங்கப்பட்டது. அதன் பிறகு "கொங் தயிஜி" என்ற பட்டமானது, சுங்கர்களின் தலைவரான சேவங் டோர்ஜி நம்ஜில் என்பவரால் பயன்படுத்தப்பட்டது. சுங்கர்கள் வலுப்பெற்ற நிலையில், இப்பட்டம் முக்கியத்துவம் பெற்றது. 18 ஆம் நூற்றாண்டின் நடுப்பகுதியில், ஒயிரட்களிடத்தில் இப்பட்டம் கானை விட உயர்ந்த இடத்தை அடைந்தது. ஏனெனில் சிங் வம்சமானது அளவுக்கு அதிகமான உள்ளூர் தலைவர்களுக்குக் கான் பட்டத்தை வழங்கியது. 

## மேற்கோள்கள்

### ஆதாரங்கள்
; Book
* 

பகுப்பு:மங்கோலியப் பேரரசு
கதுன்

***கதுன்*** (மொங்கோலியம்: , ***கதுன்***, хатан ***கதன்***;  *khātūn*;  **', plural  **'; , খাতুন; ) என்பது “கான்” அல்லது “ககான்” என்பதன் பெண்பால் பட்டம் ஆகும். இது துருக்கிய ககானேடு மற்றும் மங்கோலியப் பேரரசில் பயன்படுத்தப்பட்டது. இது “அரசி” அல்லது “பேரரசி” என்பதற்குச் சமமானதாகும். 

## சொற்பிறப்பு மற்றும் வரலாறு

மத்திய ஆசியாவில் இசுலாம் வருவதற்கு முன், புகாராவின் அரசியின் தலைப்பாக கதுன் இருந்தது. இசுலாமிய கலைக்களஞ்சியத்தின் கூற்றுப்படி, “கதுன் என்பது சோகடிய மொழிச் சொல்லாகும். இது கோதுருக்குகள் மற்றும் துருக்கிய ஆட்சியாளர்களின் மனைவியர் மற்றும் பெண் உறவினர்களால் பயன்படுத்தப்பட்ட பட்டமாகும்.”

## குறிப்பிடத்தகுந்த கதுன்கள்
* போர்டே
* டோகுஸ் கதுன்
* மந்துகை கதுன்
* டோரேஜின் கதுன்

## மேலும் காண்க
* கான்

## மேற்கோள்கள்

### மேற்கோள் நூல்கள்
* 

பகுப்பு:அரச பட்டங்கள்
ஜாரியா

**ஜாரியா** (Jharia) இந்தியாவின் ஜார்க்கண்டு மாநிலத்தில் தன்பாத் மாவட்டத்தின் நிர்வாகத் தலைமையிடமான தன்பாத் நகரத்திற்கு தெற்கில் 8 கி.மீ. தொலைவில் அமைந்த ஊராகும். ஜாரியா 2006ல் தன்பாத் மாநகராட்சியுடன்  இணைக்கபப்ட்டது. இந்நகரம் பல நிலக்கரிச் சுரங்கங்களால் பெயர் பெற்றது.

## மக்கள் தொகையியல்
2001ம் ஆண்டு மக்கள் தொகை கணக்கெடுப்பின் படி, ஜாரியாவின் மக்கள் தொகை
81,979 ஆகும். 
அதில் ஆண்கள் 54%ம்; பெண்கள் 46% ஆக உள்ளனர். எழுத்தறிவு விகிதம் 68% ஆகும். ஆறு வயதிற்குட்பட்டவர்கள் 14% ஆக உள்ளனர்.

## இடம்பெயர்வு
ஜாரியாவின் நிலக்கரிச் சுரங்கங்களில் அடிக்கடி ஏற்படும்  கட்டுப்படுத்த முடியாத தீயாலும், நிலத்தின் மேற்பரப்பில் ஏற்படும் பெரும் வெடிப்புகளாலும், மக்கள் ஜாரியாவில் நிம்மதியாக வாழ்க்கை வாழ இயலாதபடியால், ஜாரியாவை விட்டு வெளி இடங்களுக்கு இடம் பெயர ஜார்கண்ட் மாநில அரசு ஏற்பாடு செய்துள்ளது. இதனால் ஜாரியாவின் சுரங்கங்களிலிருந்து இன்னும் வெட்டி எடுக்க வேண்டிய 60,000 கோடி (US$12 billion) மதிப்புள்ள நிலக்கரி வளங்களை அரசு எளிதாக சுரண்டி எடுக்க வசதியாக இருக்கும் எனக் கருதப்படுகிறது.

## நிலக்கரி சுரங்கங்கள்
 
தாமோதர் ஆற்று படுகையில் உள்ள ஜாரியாவில் 110 சதுர கிலோ மீட்டர் பரப்பில்,  நிலத்தடி நிலக்கரி சுரங்கங்களும்,  திறந்த வெளி நிலக்கரி சுரங்கங்களும் உள்ளது.

ஜாரியாவில் 1894 ஆண்டு முதல் நிலக்கரியை சுரங்கங்கள் வெட்டி எடுக்கப்படுகிறது. இச்சுரங்கங்கள் 1971ல் பொதுவுடைமையாக்கப்பட்டது. ஜாரியாவைச் சுற்றி இரும்பாலைகள் மற்றும் உருக்காலைகள் உள்ளது.

### நிலக்கரி சுரங்க தீ
ஜாரியாவின் 70 நிலக்கரி சுரங்கங்களிலிருந்து 1916 முதல்  நிலக்கரி தீயினால் பற்றி எரிகிறது.
 சுரங்கத் துறையால் கட்டுப்படுத்த இயலாத இந்நிலக்கரிச் சுரங்கத் தீயை இதுவரை அணைக்க இயலவில்லை.  இதனால் இப்பகுதி முழுவதும் கரியமில வாயு மற்றும் நிலக்கரி துகள்களின் மாசு படர்ந்துள்ளதால் மக்களின் உடல் நலம் குன்றியுள்ளது. மேலும் நிலக்கரி சுரங்கத் தீயால், நிலத்தின் மேற்பரப்புகள் வெடித்து பெரும் பள்ளங்கள் உருவாகிறது.

## இதனையும் காண்க
* 1965 தன்பாத் நிலக்கரிச் சுரங்கப் பேரழிவு
* தன்பாத் மாவட்டம்

## மேற்கோள்கள்

## வெளி இணைப்புகள்
* Official data on Jharia Block 
* Official map of Dhanbad district 
* JHARIA BURNING – Track the heat. Locate the people, the coal and the fire 
* Pictures of the coal town of Jharia

பகுப்பு:தன்பாத் மாவட்டம்
பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்
நோயன் (பட்டம்)

***நோயோன்***, ***நோயன்***, ***நயன்***  மங்கோலியப் பேரரசில் வழங்கப்பட்ட ஒரு பட்டமாகும். நவீன மங்கோலிய மொழியில் இந்த வார்த்தை மிஸ்டர் அல்லது மான்சியூரைப் போன்ற ஒரு முகவரி வடிவமாகப் பயன்படுத்தப்படுகிறது.

ஆரம்பத்தில், செங்கிஸ் கானின் இராணுவத்தில் ஒரு இராணுவ தளபதிக்கு இது வழங்கப்பட்டது: னோயன் என்ற வார்த்தை 10,000 மற்றும் 1,000 படை வீரர்களைக் கொண்ட இராணுவ பிரிவுகளான முறையே தியுமன்கள் மற்றும் மிங்கன்களின் தளபதிகளுக்கு வழங்கப்பட்டது. வெற்றிகளின் போது, * னோயன்கள் * நிர்வாகத்திற்காகப் பிராந்தியங்களைப் பெற்றனர். மேலும் அவர்கள் 20ஆம் நூற்றாண்டில் திறமையுடன் பிரபுத்துவம் அடைந்தனர். ‘’னோயன்கள்’’ சமூக தரவரிசையில் சாதாரண மங்கோலியர்களுக்கு மேலே இருந்தனர். ஆனால் செங்கிஸ் கான் மற்றும் அவரது சகோதரர்களின் வம்சாவளியினருக்குக் கீழே இருந்தனர். இவர்கள் சில நேரங்களில் சூச்சியின் உளூஸ், இல்கானேடு மற்றும் ஜகாடேய் கானேட்டில் எமிர் அல்லது பே என அழைக்கப்பட்டனர். யுவான் பதிவுகளில் இவர்கள் ‘’குவன்ரென்’’ என்றழைக்கப்பட்டனர். ஏனெனில் போர் தொடுத்தலே இவர்களின் முக்கியப் பணியாகும். 

வழக்கமாக குறிப்பிடத்தக்க நபர்களின் பெயர்களுக்குப் பின்னால் இப்பட்டம் பயன்படுத்தப்பட்டது. “கான்” எவ்வாறு பயன்படுத்தப்பட்டதோ அதேபோல், எ.கா., செபே னோயன், சோர்மக்கன் னோயன், சாலி னோயன் மற்றும் கரிக் னோயன். 

## மங்கோலியப் பேரரசுக்குப் பிறகு

மங்கோலியாவில் 1694 முதல் 1911 வரை சிங் வம்சம் ஆட்சி செய்தது. அவர்கள் மங்கோலியாவை ஆட்சி செய்யும் பணியை செங்கிஸ் கானின் வம்சாவளியினரிடம் ஒப்படைத்திருந்தனர். அவர்களே ‘’னோயன்’’ என்றழைக்கப்பட்டனர். இந்த சகாப்தத்தில் மங்கோலியாவில் பெரும்பாலும் அமைதி நிலவியது. இக்காலத்தில் ‘’னோயன்’’ என்ற பட்டம் உயர்குடியினர் என்று பொருள்படுமாறு மருவியது. 1921 ஆம் ஆண்டிற்குப் பிறகு, ‘’னோயன்’’ என்ற சொல்லுக்குப் பதிலாக டர்கா (முதலாளி) என்ற சொல் அதிகாரிகளைக் குறிக்கப் பயன்படுத்தப்பட்டது.

மங்கோலியாவில் இசுடாலினிச அடக்குமுறைகளின் போது பல னோயன்கள் பெருமளவில் கொல்லப்பட்டனர் மற்றும்/அல்லது கைதுசெய்யப்பட்டனர்.  

## குறிப்புகள்

பகுப்பு:மங்கோலியப் பேரரசு
தர்கன்

**தர்கன்** (பழைய துருக்கியம்: *தர்கன்*; மொங்கோலியம்: *தர்கன்* அல்லது *தர்க்ஹன்*; ; ; ;    மாற்று உச்சரிப்புகள் *தர்கன்*, *தர்கான்*, *தர்ச்சன்*, *துர்க்ஷன்*, *தர்கனி*, *தர்ஜன்*, *தோர்கியன்* அல்லது *துர்கன்*) மத்திய ஆசியாவில் பயன்படுத்தப்பட்ட பட்டமாகும். இது துருக்கிய மக்கள், இந்தோ-ஐரோப்பியர்கள் (ஈரானியர்கள், தொசாரியர்கள், பஞ்சாபிகள்), மற்றும் மங்கோலியர்களின் முன்னோடிகள், அங்கேரியர்கள் மற்றும் மங்கோலியர்கள் போன்ற பலவிதமான மக்களால் பயன்படுத்தப்பட்டது. மங்கோலியப் பேரரசின் வாரிசுகளின் மத்தியில் இது பொதுவாகப் பயன்படுத்தப்பட்டது. 

## வரலாறு
 
மங்கோலியப் பேரரசில், தர்கன்கள் வரி மற்றும் நிலவரி ஆகியவற்றிலிருந்து விலக்குப் பெற்றனர். 1206ல் செங்கிஸ் கான் தனது நிலை உயர்வதற்கு உதவி செய்தவர்களைத் தர்கன் ஆக்கினார். யுவான் வம்சம் மற்றும் இல்கானேட்டில் அரசியல் நெருக்கடி ஏற்பட்டபோது தர்கன்கள் பிரச்சினைகளைத் தீர்ப்பதில் முக்கியப் பங்காற்றினார். அபகா கான் (1234-82) மத்திய ஆசியாவிலிருந்து பெர்சியா வரை தனது தாய் மற்றும் அவரது குழுவை பாதுகாப்பாக வழிநடத்திச் சென்ற ஒரு இந்தியரைத் தர்கன் ஆக்கினார். உருசியாவில், கோல்டன் ஹோர்டேயின் கான்கள் தர்கனுக்கு முக்கியப் பணிகளை அளித்தனர். தெமுர் குத்லுக்கின் (1370-1399) ஜர்லிக் ஒருவர் கிரிமியாவின் தர்கன் ஆக்கப்பட்டார். 

## குறிப்புகள்

## வெளி இணைப்புகள்
* Terminology in Russian history 

பகுப்பு:மங்கோலியப் பேரரசு
ஜர்லிக்

**ஜர்லிக்** (; , இயர்லிக், **யர்லிக்**, ) என்பது கானின் முறையான ஆணைகளுக்கான உருசிய வரலாற்றுப் பெயராகும். முக்கியமாக கோல்டன் ஹோர்டேயின் கான்களால் பயன்படுத்தப்பட்டது. 

ஒக்தாயி கான் 1230களில் பைசா மற்றும் ஜர்லிக்குகளைத் தடை செய்தார். 13 ஆம் நூற்றாண்டு முதல் 15 ஆம் நூற்றாண்டு வரை, வடகிழக்கு ருஸின் அனைத்து பிரபுக்களும் தங்கள் ஆட்சியை அங்கீகரிப்பதற்கான ஜர்லிக்குகளைப் பெற்றனர்.  

ஆரம்பத்தில், இந்த ஜர்லிக் கரகோரத்தில் உள்ள ககானிடம் இருந்து வந்தது. ஆனால் படு கான் அவரது கானேட்டை நிறுவியபின், ஜர்லிக்குகள் சாராயிலிருந்து வந்தன. 15 ஆம் நூற்றாண்டின் மத்தியில், மாஸ்க்கோவின் பசில் II மற்ற உருசியப் பிரபுக்களை மங்கோலிய கான்களிடமிருந்து ஜர்லிக் பெறுவதைத் தடுக்கத் தொடங்கினார். இதனால் உள்ளூர் இளவரசர்களின் ஆட்சியை அங்கீகரிப்பதில் மாஸ்கோவின் உரிமை நிறுவப்பட்டது.

## குறிப்புகள்

## நூற்பட்டியல்

*

பகுப்பு: மங்கோலியப் பேரரசு
யாம்

**யாம்** (*Yam*, , , **ஒர்டூ**, *சோதனைச்சாவடி*, துர்க்: *jam*) என்பது செங்கிஸ் கானால் உருவாக்கப்பட்ட ஒரு தூதுவ அமைப்பு ஆகும். அதைத்தொடர்ந்து மற்ற கான்களும் இதனைப் பயன்படுத்தத் தொடங்கினர்.  

மங்கோலிய இராணுவத் தூதர்களுக்கான உணவு, தங்குமிடம் மற்றும் உதிரிக் குதிரைகளை வழங்க  சாவடிகள் பயன்பட்டன. செங்கிஸ் கான் யாம் வழித்தடங்கள் மேல் சிறப்புக் கவனம் செலுத்தினார். ஏனெனில் மங்கோலியர்களின் படைகள் மிக வேகமாக பயணம் செய்தன. எனவே அவர்களது தூதர்கள் அதைவிட வேகமாகப் பயணம் செய்ய வேண்டியிருந்தது. தூதர்கள் ஒரு  நாளைக்கு 200-300 கி.மீ.களைக் கடந்தனர். தகவல் தொடர்பு மற்றும் உளவுத்துறையை (தகவல் சேகரிப்பது) வேகப்படுத்துவதற்காக இவ்வழித்தடங்கள் பயன்பட்டன. 

கோல்டன் ஹோர்டே நாடோடிக் கூட்டம் சிதைந்த பின்னர் இந்த அமைப்பு உருசியாவின் சாராட்சியில் பயன்பட்டது. 

## குறிப்புகள்

* 

பகுப்பு: மங்கோலியப் பேரரசு
பகுப்பு:உருசியாவின் வரலாறு
பகுப்பு:அஞ்சல் வரலாறு
ஓர்டா

**ஓர்டா** (**ஓர்டு**,**ஓர்டோ**, அல்லது **ஓர்டன்**) அல்லது **ஹோர்டே** ஐரோவாசியாவின் புல்வெளிகளில் காணப்படும் வரலாற்று சமூகவியல் மற்றும் இராணுவ அமைப்பு ஆகும். இது பொதுவாக துருக்கியர்கள் மற்றும் மங்கோலியர்களுடன் தொடர்புடையது. இந்த அமைப்பு மண்டல அளவில் ஒரு குலம் அல்லது ஒரு மக்கட்குழுவுக்குச் சமமான கருதப்படுகிறது. சில வெற்றிகரமான ஓர்டாக்கள் கானேடுகளாக மாறின. 

*ஓர்டோ* என்ற துருக்கிய வார்த்தைக்கு “முகாம், தலைமையகம்” என்று பொருள். இதிலிருந்தே சிலாவிக் வார்த்தையான  *ஒர்டோ* மற்றும் மேற்கத்திய வார்த்தையான *ஹோர்டே* தோன்றின. எனினும் இதன் உண்மையான பொருள் தங்க நாடோடிக் கூட்டம் போன்ற கானேட்டைக் குறித்தது கிடையாது. இந்த கட்டமைப்புகள் *உளூஸ்* ("நாடு" அல்லது "பழங்குடி") என்று அழைக்கப்பட்டன. 

கடைசி மத்திய காலங்களில் மட்டுமே இந்த *ஓர்டா* என்ற சிலாவியப் பயன்பாடு துருக்கிய மொழிகளுக்குத் திரும்பியது. இந்தியத் துணைக்கண்டத்தில் பேசப்படும் மொழிகளுள் ஒன்றான உருது இந்தத் துருக்கியச் சொல்லிலிருந்தே பெறப்பட்டது.

## குறிப்புகள்

## மேலும் காண்க
* தங்க நாடோடிக் கூட்டம்
* உருது

பகுப்பு:யூரேசியா
பகுப்பு:நாடோடிகள்
பகுப்பு:கிழக்கு ஐரோப்பாவின் வரலாறு
அபிநந்தநாதர்

**அபிநந்தநாதர்** (Abhinandananatha), சாம்பநாதருக்குப்  பின் வந்த சமண சமயத்தின் நான்காவது தீர்த்தங்கரர் ஆவார். இவர் இச்வாகு குல மன்னர் *சன்வரா - சித்தார்த்தா* தம்பதியருக்கு அயோத்தியில் பிறந்தவர். ஞானம் அடைந்த சித்தரான அபிநந்தநாதர் பல்லாயிரம் ஆண்டுகள் வாழ்ந்து ஜார்கண்ட் மாநிலத்தின் சிகார்ஜி மலையில் மோட்சம் அடைந்தார்.
  
தங்க நிறம் கொண்ட அபிநந்தநாதர் அரச மரம்,  குரங்கு மற்றும் யக்யேஸ்வரன் எனும் இயக்கராலும்,  காளிகா எனும் யட்சினியாலும் அடையாளப்படுத்தப்படுகிறார்.

## படக்காட்சியகம்

Abhinandannath Temple, Madhuban.jpg|அபிநந்தநாதர் கோயில், மதுபன், ஜோர்ஹாத், அசாம்  
Abhinandannath Tonk, Shikharji.jpg|அபிநந்தநாதார் சந்நதி, சிகார்ஜி, ஜார்க்கண்டு 
Footprint at Abhinandannath Tonk, Shikharji.jpg|அபிநந்தநாதரின் பாதச்சுவடுகள், சிகார்ஜி 


## இதனையும் காண்க
* தீர்த்தங்கரர் 
* அருகதர்
* கணாதரர்
* சமணர் கோயில்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

## மேற்கோள்கள்

* 
* 
* 
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்
யசா

**யசா** (மாற்று உச்சரிப்புகள்: *யசர்*, *யசக்*, *ஜசக்*, மொங்கோலியம்: Их засаг, *எகே ஜசக்*) என்பது செங்கிஸ் கான் உருவாக்கிய ஒரு இரகசிய எழுத்து சட்ட விதியாகும். யசா என்ற வார்த்தைக்கு "ஒழுங்கு" அல்லது "ஆணை" என்று பொருளாகும். இச்சட்டம் இரகசியமாக வைக்கப்பட்டு பொதுமக்களுக்கு வெளியிடப்படவில்லை என்றாலும், இதுவே மங்கோலியப் பேரரசின் உண்மையான சட்டமாகும். யசா, யுத்த காலங்களில் கொடுக்கப்பட்ட ஆணைகளிலிருந்து தோன்றியதாகக் கருதப்படுகிறது. பின்னர், இந்த ஆணைகள் கலாச்சார மற்றும் வாழ்க்கை முறைகளை உள்ளடக்குவதற்காக விரிவுபடுத்தப்பட்டன. யசாவை இரகசியமாக வைத்திருப்பதன் மூலம், ஆணைகள் திருத்தப்படலாம் மற்றும் தேர்ந்தெடுக்கப்பட்டு பயன்படுத்தப்படலாம். யசா, செங்கிஸ் கான் மற்றும் அவரது தத்தெடுக்கப்பட்ட சகோதரர் சிகிகுதக் ஆகியோரால் மேற்பார்வையிடப்பட்டதாக நம்பப்படுகிறது. சிகிகுதக் மங்கோலியப் பேரரசின் உயர் நீதிபதியாக (மங்கோலியம்: *улсын их заргач*) இருந்தார். செங்கிஸ் கான் தன்னுடைய இரண்டாவது மகனான சகடையை (பின்னர் சகடை கான்) சட்டத்தை நிறைவேற்றுவதற்காக நியமித்தார்.

## குறிப்புகள்

## மேற்கோள்கள்

* 
* Vernadsky, George: "The Mongols and Russia," Yale University Press, 1953, page 102
* Vernadsky, George: "The Scope and Content of Chingis Khan's Yasa." Printed in Harvard Journal of Asiatic Studies, Volume 3, 1938, pages 337-360
* Akner, Grigor of, History of the Nation of Archers, previously attributed to Maghak'ia the Monk. The Armenian text with English translation by Robert Blake and Richard Frye printed in vol. 12 of the Harvard Journal of Asiatic Studies #3-4 (1949) pp.&nbsp;269–443
* Bar Hebraeus (Abul-Faraj), Makhtbhanuth Zabhne, Chronicon, the second portion, Chronicon Ecclesiasticum. The current edition of the Chronicon Ecclesiasticum is by Jean Baptiste Abbeloos and Thomas Joseph Lamy, Syriac text, Latin translation.
* Gibb, H.A.R. trans. and ed. (1958), The Travels of Ibn Baṭṭūṭa, A.D. 1325–1354 (Volumes 1-3), London: Hakluyt Society. Gibb, H.A.R.; Beckingham, C.F. trans. and eds. (1994), The Travels of Ibn Baṭṭūṭa, A.D. 1325–1354 (Volume 4), London: Hakluyt Society, .
* Areveltsi, Vardan(or Vardang), Havakumn Patmutsyun (Historical Compilation) at the Matenadaran in Yerevan, Armeni
* Mirhond (or Mirkhwand (byname of Muḥammad Ibn Khāvandshāh Ibn Maḥmūd), Rowzat oṣ-ṣafāʾ (Eng. trans. begun as History of the Early Kings of Persia, 1832
* Maqrizi (byname of Taqi al-Din Abu al-Abbas Ahmad ibn 'Ali ibn 'Abd al-Qadir ibn Muhammad al-Maqrizi (1364 – 1442), The History of the Ayyubit and Mameluke Rulers, translated into French by E Quatremére (2 vols. Paris, 1837-1845)
* Ayalon, D. "The Great *Yasa* of Chingiz Khan: a re-examination." A, *Studia Islamica* 33 (1971): 97-140.
* Morgan, D.O. "The 'Great *Yasa* of Chingiz Khan' and Mongol law in the Ilkhanate." *Bulletin of the School of Oriental and African Studies* 49/1 (1986): 163-176. 

## வெளி இணைப்புகள்
* The Yasa of Chingis Khan. A code of honor, dignity, and excellence
* Yasa: The law of the People
* Nişanyan - Türkçe Etimolojik Sözlük

பகுப்பு:சட்ட குறியீடுகள்
பகுப்பு:மங்கோலியப் பேரரசு
கெரஜ்

**பைசா** அல்லது **பைசி** அல்லது **கெரஜ்** (,  *pāiza*,  *páizi*) என்பது மங்கோலிய அதிகாரிகளாலும் தூதர்களாலும் சில சலுகைகள் மற்றும் அதிகாரங்களைக் குறிக்கப் பயன்பட்ட ஒரு தாயத்து ஆகும். இது மங்கோலிய உயர்குடியினரும், அதிகாரிகளும் பொது மக்களிடமிருந்து பொருட்கள் மற்றும் சேவைகளைக் கோருவதற்கு உதவியது.

பைசா கொண்ட ஒருவருக்கு மட்டுமே பொருட்களும், சவாரிக் குதிரைகளும் யாம் வழித்தடங்களில் வழங்கப்பட வேண்டும். எனினும், அரிதான இராணுவ பொருட்களைக் கொண்டு வந்தவர்கள் யாம் வழித்தடங்களை பைசா இன்றியும் பயன்படுத்தினர். மங்கோலியப் பேரரசின் அதிகாரிகள் மற்றும் பிரபுக்கள் அதிகாரப்பூர்வமற்ற முறையில் பைசாக்களை வெளியிட்டனர். இதனால் பொதுமக்கள் பாதிப்படைந்தனர். எனவே, ஒக்தாயி கான் (ஆட்சி 1229-1241) பிரபுக்கள் பைசாக்கள் மற்றும் ஜர்லிக்குகள் வழங்குவதைத் தடை செய்தார்.

வெளிநாட்டு வர்த்தகர்கள் மற்றும் திறமைசாலிகளை ஈர்ப்பதற்காக, பெரிய கான்கள் அவர்களுக்கு வரி செலுத்துவதிலிருந்து விலக்கு அளிப்பதோடு அவர்கள் யாம் நிலையங்களைப் பயன்படுத்துவதற்கும் அனுமதி அளித்தனர். இருப்பினும், மோங்கே கான் (ஆட்சி 1251-1259) இதைத் தவறான வழியில் பயன்படுத்துவதைத் தடுக்க வணிகர்களின் வியாபாரத்தை மேற்பார்வையிடுவதற்கு ஏகாதிபத்திய விசாரணையாளர்களை அனுப்பினார். அவர் யாம் (சாம்) மற்றும் பைசா ஆகியவற்றைப் பயன்படுத்த அவர்களுக்குத் தடை விதித்தார்.



File:Paiza Golden Horde.jpg| மங்கோலிய எழுத்துமுறையில் எழுதப்பட்ட ஒரு பைசா. கோல்டன் ஹோர்டேயின் முன்னாள் பிராந்தியமான தினேப்பர் ஆற்றுப் பகுதியில் 1845ல் கண்டெடுக்கப்பட்டது.  
File:Phagspa vinokurov tablet.jpg| மங்கோலியாவின் பக்ஸ்-பா எழுத்துகளில் எழுதப்பட்ட அதிகாரப்பூர்வ கடவு. “நித்திய சொர்க்கத்தின் வல்லமையால், [இது] பேரரசரின் கட்டளையாகும். எவரேனும் [இதைத் தாங்கிக் கொண்டிருப்பவருக்கு] மரியாதை காட்டாவில்லையெனில் குற்றம் செய்தவராவார்" என்று கூறுகிறது.
File:Paizi.jpg|மங்கோலியப் பேரரசின் ஒரு இரவுநேரக் காவலாளியின் கடவு. எழுத்துக்கள்: பாரசீகம் (இடது), பக்ஸ்-பா எழுத்துமுறை (மையம்) மற்றும் உய்குர் (வலது). "அறிவிப்பு: தீயவர்களைச் சற்று கவனியுங்கள்" என்று கூறுகிறது. 



## குறிப்புகள்


பகுப்பு:மங்கோலியப் பேரரசு
ரோமன் சேரிட்டி

thumb|பெர்னார்டோனோ மீயின் கைவண்ணத்தில் ரோமன் சேரிட்டி ஓவியம்
**ரோமன் சேரிட்டி** (**Roman Charity,** இலத்தீன் ***Caritas romana***; இத்தாலியம் ***Carità Romana***) என்பது ஒரு பெண்ணின் முன்மாதிரிக் கதையாகும். பெரோ என்னும் பெண்ணின் தந்தையான சிமோன் என்பவர் சிறையில் அடைக்கப்பட்டு பட்டினிக்கு உள்ளாக்கப்பட்டு மரண தண்டணைக்கு ஆளாக்கப்படுகிறார். சிறையில் தந்தையை சந்திக்கச் சென்றபெரோ இரகசியமாக அவரின் உயிரைக்காக்க அவருக்கு தாய்ப்பால் ஊட்டுகிறார். அவளின் இச்செயல் சிறை அதிகாரியால் கண்டுபிடிக்கப்படுகிறது, ஆனால் அவளின் தந்தையின் உயிரைக்காக்க அவர் செய்த இச்செயல் அதிகாரிகளைக் கவர்ந்தது.

## வரலாறு
இந்த கதையானது, பண்டைய உரோம வரலாற்று ஆசிரியரான வால்ரியஸ் மாக்சிமஸால் பதிவு செய்யப்பட்டுள்ளது. இதை சித்தரிக்கும் ஒரு ஓவியம் பீதாஸ் ஆலயத்தில்  காட்சிப்படுத்தப்பட்டது. ரோமானிய தொன்மவியலில் ஜூனோவின் தன் தாய்ப்பாலை வயது முதிர்ந்த எர்க்குலிசுக்கு அளித்ததாக உள்ளது.

உரோமன் வரலாற்றாசிரியர் வால்ரியஸ் மாக்சிமஸ் பதிவு செய்த ஒரு கதை கிட்டத்தட்ட சிமோன் கதையை ஒத்ததாக உள்ளது.  பின்னர்  மூத்த பிளினி (23-79), சிறையில் இருந்த ஒருவரது மகள் அங்கு செவிலியாக பணிபுரிந்தது பற்றி விவரித்துள்ளார்.  Historians note that Renaissance and Baroque depictions have more incestuous overtones.

பதினேழு மற்றும் பதினெட்டாம் நூற்றாண்டுகளில், பல ஐரோப்பிய கலைஞர்கள் இந்த காட்சியை சித்தரித்துக் காட்டினர்.   மிகவும் சிறப்பாக, பீட்டர் பவுல் ரூபென்ஸ் பல ஓவியங்களை வரைந்தார். பரோக் கலைஞரான கரவாஜியோவின் 1606 படைப்பில் இடம்பெற்றிருந்தன.

## கலைஞர்களின் சித்தரிப்புகள்

படிமம்:Affresco romano - Pompei - Micon e Pero.jpg|கி.மு முதல் நூற்றாண்டைச் சேர்ந்த கலைஞர் பெயர் தெரியாத படைப்பு.
படிமம்:Roman Charity c.1500-1520.jpg|"ரோமன் சேரிட்டி"கலைஞர் பெயர் தெரியவில்லை.(c. 1500-1520)
படிமம்:Cimon and Pero - Hans Sebald Beham.jpg|"ரோமன் சேரிட்டி"பீட்டர் பால் ரூபன்ஸ் படைப்பு(c. 1612)
படிமம்:Jan Janssens - Roman Caritas.jpg|"ரோமன் சேரிட்டி" டர்க் வான் பாபுரின் ஆக்கம்(c. 1623)
படிமம்:Roman Charity, Cimon and Peres - Dirck Van Baburen.jpg|"சிமோன் மற்றும் பெரோ"சார்லஸ் மெல்லின் படைப்பு(c. 1628)
படிமம்:Roman Charity by Mellin Louvre RF 1985-81 n01.jpg|"சிமோன் மற்றும் பெரோ" கிறிஸ்டோஃப் மச்சர் ஆக்கம்(amber, 1690)
படிமம்:Maucher Cimon und Pero.jpg|"ரோமன் சேரிட்டி" ஜீன்-பாப்டிஸ்ட் க்ரூஸ் படைப்பு(c. 1767)
படிமம்:Roman Charity - Jean-Baptiste Greuze.jpg|"ரோமன் சேரிட்டி" ஜோகன் ஜோஃபானி படைப்பு(c. 1769)
படிமம்:Roman Charity - Johan Zoffany.jpg|"ரோமன் மகள்" ரெம்ப்ராண்ட் பீல் ஆக்கம்(1811)
படிமம்:The roman daughter rembrandt peale.jpg|"லா கரிதாட் ரோமானா" லூயிஸ் மன்ரோய் படைப்பு(1873)
படிமம்:Luis Monroy - Roman Charity - Google Art Project.jpg|"ரோமன் சேரிட்டி" மேக்ஸ் சாகோ ஆக்கம்(2011)
படிமம்:BMVB - Anònim - Cimó i Pero. Caritat romana - 1281.tif


## குறிப்புகள் மற்றும் மேற்கோள்கள்

## வெளி இணைப்புகள்
* 
* Nine Books of Memorable Acts and Sayings of the Ancient Romans, in Latin
* "The Female Breast as a Source of Charity: Artistic Depictions of Caritas Romana", an essay by Golda Balass, a lecturer in the Department of Art History at Tel Aviv University
* Stargate Libraries Gallery 

பகுப்பு:உரோமத் தொன்மவியல்
பகுப்பு:ஓவியங்கள்
மங்குத்

**மங்குத்** (மொங்கோலியம்: **Мангуд**) என்பவர்கள் உருத்-மங்குத் கூட்டமைப்பின் ஒரு மங்கோலிய இனமாவர். இவர்கள் 1485 ஆம் ஆண்டில் நோகை ஹோர்டேவையும், 1785 ஆம் ஆண்டில் புகாரா அமீரகத்தை ஆள மங்கித் வம்சத்தையும் நிறுவினர். இவர்கள் கான் பெயருக்குப் பதிலாக எமிர் என்ற இசுலாமியப் பெயரைப் பயன்படுத்தினர். ஏனெனில் இவர்கள் செங்கிஸ் கானின் வம்சத்தினர் அல்ல, மாறாக இசுலாமின் அடிப்படையில் ஆட்சி செய்தனர். இந்த இனப் பெயரானது மங்கோலிய முன் படைக்குப் பயன்படுத்தப்பட்டது. இவர்களின் வழித்தோன்றல்கள் முன்னாள் மங்கோலிய பேரரசின் பல பகுதிகளில் வாழ்கின்றனர். 

## மங்கோலியப் பேரரசில் மங்குத்கள்

பண்டைய ஆதாரங்களின் படி, இவர்கள் கியாத் மங்கோலியர்களில் இருந்து தோன்றினர். மங்குத்கள் மற்றும் உருத்கள் ஆகியோர் மங்கோலியப் பீடபூமியின் வீரம் மிக்க மக்கள் ஆவர். சில குறிப்பிடத்தக்க மங்குத் வீரர்கள் செங்கிஸ் கானுக்கு (1162-1227) ஆதரவும், ஒரு சிலர் அவருக்கு எதிர்ப்பும் தெரிவித்தனர். மங்கோலியப் பேரரசு மேற்கு நோக்கி பரவிய போது , இவர்களும் பல மங்கோலிய பழங்குடியினருடன் மேற்கு நோக்கி மத்திய கிழக்கை நோக்கிச் சென்றனர். இவர்கள் கோல்டன் ஹோர்டேயில் நோகை கானுக்கு ஆதரவு அளித்தனர். மேலும் சாராயில் தங்களது சொந்த ஹோர்டேவை அமைத்தனர். 

## குறிப்புகள்

## வெளி இணைப்புகள்
* History of the Khanate of Bukhara

பகுப்பு:போர்சிசின்
கொசு மீன்

**மேற்கத்திய கொசு மீன்** (**western mosquitofish**, *கம்பூசியா அஃபினிஸ்*) என்பது ஒரு நன்னீர் மீன் இனமாகும்.   கொசுமீனில் கிழக்கத்திய கொசு மீன் என்ற இன்னொரு மீன் வகையும்  உள்ளது.

இந்தக் கொசுமீன்கள் பிற நன்னீர் மீன்களுடன் ஒப்பிடுகையில் சிறியவை ஆகும், பெண் மீன்கள்   வரையும், ஆண் மீன்கள்   வரையும் இருக்கும்.

இந்த மீன்களின் முதன்மை உணவு கொசுக்களின் குடம்பிகளாகும். இவை கொசுக்களின் குடம்பிகளைத் தின்றுவிடுவதால், கொசுக்கள் வளர்வதற்கு வாய்ப்பே இல்லாமல் போகும். இதனால் கொசுக்களை அழிக்க ஏதுவாக அமெரிக்கா, ஆஸ்திரேலியா, ஜப்பான் போன்ற நாடுகளில் குளம், குட்டை, போன்று நீர்நிலைகளில் இந்த மீன்களை வளர்க்கின்றனர்.

## மேற்கோள்கள்

பகுப்பு:மீன்கள்
கெசிக்

**கெசிக்** (கிசிக், கெசிச்சன்) (மொங்கோலியம்: விரும்பப்படுபவர் அல்லது ஆசீர்வதிக்கப்பட்டவர்) என்பவர்கள் மங்கோலியப் பேரரசின் ஏகாதிபத்தியக் காவலாளிகள் ஆவர். குறிப்பாக செங்கிஸ் கான் மற்றும் அவரது மனைவி போர்டேவுக்கு. இவர்களின் முக்கிய நோக்கம் பேரரசர்கள் மற்றும் பிற முக்கிய பிரபுக்களுக்காக அடியாட்களாக செயல்படுவதாகும். இவர்கள் இரு குழுக்களாக பிரிக்கப்பட்டனர்; பகல் காவலாளி (கெசிக்) மற்றும் இரவு காவலாளி (கவதுல்). இவர்கள் வழக்கமான இராணுவத்திலிருந்து தனித்துவமாக இருந்தனர்.  போருக்குச் செல்ல மாட்டார்கள், அதற்குப் பதிலாக காவலர் கடமையைத் தொடர்ந்தனர். இவர்களின் உச்ச தளபதி ‘’சரபி’’ என்றழைக்கப்பட்டார்.

மங்கோலிய சாம்ராஜ்ஜியம் யூரேசியாவின் பெரும்பகுதியைக் கடந்து செல்வதால், மங்கோலிய கட்டுப்பாட்டிற்குட்பட்ட பகுதிகள் மீது இதன் தாக்கங்கள் கெசிக் போன்ற ஏகாதிபத்தியக் காவலாளர்கள் உருவாக வழிவகுத்தன. இந்தியாவில் பெரும் முகலாயப் பேரரசர்களின் அரண்மனை காவலாளர்களுக்காகவும், அக்பரின் படைக்கலங்களிலிருந்து வார இறுதியில் மாற்றப்பட்ட திரி இயக்கிகளுக்காகவும், வாள்களுக்காகவும் பயன்படுத்தப்பட்ட சொல்லே கிசிக் ஆகும். பெர்சியாவில் அரசரின் இரவுநேரக் காவலாளர்கள் கெசிக்கி என்று அழைக்கப்பட்டனர்.

நவீன மங்கோலியாவின் கிசிக்கிடன் இனத்தவர் இவர்களின் வழித்தோன்றல்கள் என நம்பப்படுகிறது. கிசிக்கிடன் தற்போது சீனாவின் உள் மங்கோலியாவில் வசித்து வருகின்றனர்.

## மேலும் காண்க
* மங்கோலியப் பேரரசு

## மேற்கோள்கள்

## வெளி இணைப்புகள்
* Great Mongol Empire 
* Mongol State Structure and Organization

பகுப்பு:மங்கோலியப் பேரரசு
தலைமலை சஞ்சீவிராய பெருமாள் கோயில்

**தலைமலை சஞ்சீவிராய பெருமாள் கோயில் (தலைமலை நல்லேந்திர வரதராஜ பெருமாள்)**என்பது தமிழ்நாட்டின், திருச்சிராப்பள்ளி  - நாமக்கல் மாவட்டங்களின் இடையே உள்ள தலைமலையில் உள்ள ஒரு பெருமாள் கோயிலாகும்.

## பெயரியல்
இலங்கையில் இராவணனுடன் நடந்த போரின்போது மூர்ச்சையடைந்து விழுந்த இலட்சுமணனை காக்க அனுமன் தூக்கிச் சென்ற மூலிகைகள் நிரம்பிய சஞ்சீவி மலையில் இருந்த மூலிகைகளின் வாசத்திலேயே லட்சுமணன் குணமடைந்துவிட்டார். அந்த மகிழ்ச்சியில், மலையை ஆஞ்சநேயர் வீசியெறிந்ததாகவும், அது 7 துண்டுகளாகச் சிதறி விழுந்ததாகவும் அவற்றில் ஒன்று இந்த தலைமலை எனவும் கூறப்படுகிறது. மலையின் தலை போன்ற உச்சி சிகரத்தில் பெருமாள் கோயில் உள்ளதால் தலைமலை எனப் பெயர் பெற்றதாகக் கூறப்படுகிறது.
## தலை மலை
கிழக்குத் தொடர்ச்சி மலைகளில், நாமக்கல் மாவட்டத்தில் அமைந்துள்ளது தலைமலை காப்புக்காடு. இதன் கிழக்கு மற்றும் தெற்குப் பகுதி திருச்சி மாவட்டத்தின் எல்லையில் உள்ளது. மூலிகை உட்பட பல்வேறு வகையான செடிகள், மரங்கள் நிறைந்ததாக இந்த மலை காணப்படுகிறது. இந்தக் காப்புக்காட்டில் சுமார் 3,200 அடி உயர மலையில் சஞ்சீவிராய பெருமாள் கோயில் அமைந்துள்ளது.
## பாதை
இக்கோயிலுக்குச் செல்ல நாமக்கல் மாவட்டம் எருமப்பட்டி, வடவத்தூர், செவிந்திப்பட்டி, திருச்சி மாவட்டம் நீலியாம்பட்டி, சஞ்சீவிபுரம், கள்ளிப்பட்டி ஆகிய பகுதிகளில் இருந்து உள்ள ஐந்து பாதைகள் வழியாக கரடுமுரடான, செங்குத்தான மற்றும் சில இடங்களில் மிகவும் ஆபத்தான பாதையைக் கடந்து ஏறக்குறைய ஏழு கி.மீ. தொலைவுக்கு நடந்து மலை உச்சிக்குச் செல்ல முடியும். கீழிருந்து வரும் அனைத்துப் பாதைகளும் தலைமலையில் இருந்து சுமார் ஒரு கி.மீ. கீழே உள்ள கருப்பண்ணசாமி கோயிலில் ஒன்று சேர்கின்றன.

## கோயில்
நாயக்க மன்னர் காலத்தில் கட்டப்பட்டதாகக் கூறப்படும் இந்தக் கோயிலில், உள்ள இறைவன் தானாய் வளர்ந்த தலைமலை சஞ்சீவிராயன் என்று அப்பகுதி மக்களால் அழைக்கப்படுகிறார். இந்த இறைவனான நல்லேந்திர பெருமாள் சுயம்புவாக எழுந்தருளியவராக கருதப்படுகிறார். மேலும் வெங்கடாஜலபதி, ஸ்ரீதேவி, பூதேவி ஆகிய தெய்வங்கள் மூலவர்களாகவும், சீனிவாச பெருமாள், ருக்மணி, சத்யபாமா ஆகிய தெய்வங்கள் உற்சவர்களாகவும் உள்ளனர். இவர்களுக்கு தென்புறத்தில் அலமேலுமங்கை தாயார் மூலவராகவும், மகாலட்சுமி உற்சவராகவும் உள்ளனர். பெரும்பாலும் சனிக்கிழமைகளில் மட்டுமே கோயிலுக்கு பக்தர்கள் வருகிறார்கள்.  தலைமலை உச்சியில் உள்ள பெருமாள் கோயிலுக்கு வரும் பக்தர்கள் பலர் கோயிலுக்கு வெளிப்புறத்தில் ஒரு பாதம் மட்டுமே வைக்கும் அளவுக்கு சுமார் 4 அங்குலம் அகலமே உள்ள சுவரின் விளிம்பில் உயிரைப் பணயம் வைத்து நடந்து வலம்வருவதை வழக்கமாகக் கொண்டுள்ளனர். மிகவும் ஆபத்தான இந்தச் செயலை தலைமலை கிரிவலம் என்று கூறுகின்றனர். இவ்வாறு கிரிவலம் சென்றசிலர் தவறி விழுந்து இறந்துள்ளனர்.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பெருமாள் கோயில்கள்
ராமலீலா (திரைப்படம்)

***ராமலீலா*** ( ***Ramaleela***) என்பது  2017 ஆண்டைய இந்திய  மலையாள அரசியல் திரைப்படமாகும். இந்தப் படத்துக்குக் கதை, திரைக்கதை, வசனம் எழுதியிருப்பவர் சச்சி. படத்தை அருண் கோபி  இயக்கியுள்ளார். இப்படத்தில் திலீப், முகேஷ், கலாபவன் ஷாஜோன், பிரயாக மார்ட்டின் ஆகியோர் முன்னணி பாத்திரங்களில் நடித்துள்ளனர். முலகுப்பதம் பிலிம்ஸ் தயாரிப்பில் டோமிச்சன் முலூபப்பாடுவால் தயாரிக்கப்பட்டு விநியோகிக்கப்பட்டுள்ளது. நடிகர் திலீப் பிரபல நடிகை மீதான பாலியல் துன்புறுத்தல் வழக்கில் கைதுசெய்யப்பட்டதால், படம் வெளிவருவதில் தாமதம் ஏற்பட்டது.  படத்தை புறக்கணிக்குமாறு பலரால் அழைக்கப்பட்ட போதிலும், இந்த படம் 2017 செப்டம்பர் 28 அன்று இந்தியாவில் வெளியிடப்பட்டது.
## கதை
கம்யூனிஸ்ட் கட்சியிலிருந்து விலக்கப்பட்டதால், காங்கிரஸ் கட்சியில் சேரும் ராமன் உண்ணி (திலீப்) அக்கட்சியின் இடைத்தேர்தல் வேட்பாளராக அறிவிக்கப்படுகிறார். ராமண் உண்ணியின் தாய் ராகினி (ராதிகா சரத்குமார்) உட்பட கம்யூனிஸ்ட் கட்சி உறுப்பினர்களின் வெளிப்படையான எதிர்ப்பையும் காங்கிரஸ் கட்சியில் வேட்பாளர் வாய்ப்பைப் பறிகொடுத்தவர்களின் மறைமுக எதிர்ப்பையும் மீறி, அதிக ஆதரவாளர்களைப் பெற்று வெற்றிவாய்ப்பை நோக்கி நகர்கிறான். இந்நிலையில் தேர்தல் பிரச்சாரத்தில் ஈடுபட்டிருக்கும் கம்யூனிஸ்ட் கட்சியின் மூத்த உறுப்பினர் ஒருவர், பொது இடத்தில் சுட்டுக் கொல்லப்படுகிறார். கொலைப்பழி ராமன் மீது விழுகிறது. அதிலிருந்து ராமன் மீண்டானா, உண்மையான கொலையாளி யார், தேர்தல் முடிவு என்ன ஆகிய கேள்விகளுக்கான பதில்களுடன் முடிகிறது படம்
## தயாரிப்பு
படமானது முலகுப்பதம் பிலிம்ஸ் தயாரிப்பில் டோமிச்சன் முலூபப்பாடுவால் தயாரிக்கப்பட்டு விநியோகிக்கப்பட்டுள்ளது. இப்படம் 14 கோடி செலவில் தயாரிக்கப்பட்டது.  படத்திற்கு கோபி சுந்தர் இசையமைத்துள்ளார்.

## வெளியீடு
*ராம்லீலா* இந்தியாவில் 2017 செப்டம்பர் 28 அன்று வெளியிடப்பட்டது. கேரளத்தில் 129 திரையரங்குகளில் வெளியானது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2017 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
சிங்கப்பூர் உணவு

சிங்கப்பூரில் பலதரப்பட்ட உணவுவகைகள் உள்ளன. இவை எல்லாமே இங்குள்ள பல இன மக்களின் கலாச்சர உணவுகள் ஆகும். பல உணவுகள் எப்படி வேறு நாடுகளிலிருந்து இங்கு சமைக்கப்பட்டதோ, அவ்வாறே இன்றும் சமைக்கப்படுகிறது. வேறு சில உணவுகளோ , இரண்டு கலாச்சாரங்களின் உணவுகளின் கலவையாக அமைகின்றன. சீனர்கள்,மலாய்க்காரர்கள், இந்தியர்கள் என பலத்தரப்பட்ட மக்கள்  சிங்கப்பூரில் வாழ்கின்றனர். 

சிங்கப்பூரில் உணவு என்பது மக்களின் அடையாளமாகவும் திகழ்கிறது. மலாய்க்காரர்கள் பன்றிக்கறியையும் மதுவையும் அருந்தக்கூடாது. இந்தியர்கள் மாட்டுக்கறியை சாப்பிடக்கூடாது. சீனர்கள் ஒரு வகையில் குச்சிகளை பயன்படுத்தி சாப்பிடுவார்கள். மலாய்க்காரர்களும் இந்தியர்களும் கைகளால் உணவை எடுத்து சாப்பிடுவார்கள்.

சாப்பாட்டுக்கடைகளைவிட உணவன்கடிகளில் உண்பதை சிங்கப்பூரர்கள் விரும்புகிறார்கள். கோழிசிசோறு,சாத்தே, பிரியாணி போன்ற உணவுகள் விற்கப்படுகின்றன. பாலாடைக்கட்டி பரோட்டா போன்ற கலவை உணவும் இங்கு விற்கப்படுகிறது.

பகுப்பு:சிங்கப்பூர்
தியூமன் (அலகு)

**தியூமன்** ("பத்தாயிரம் மதிப்புடைய அலகு"; ; ) என்பது துருக்கிய மக்களாலும் மங்கோலிய மக்களாலும் அவர்கள் படைகள் ஏற்பாடு செய்யப்படும் தசம அமைப்பின் ஒரு பகுதியாக இருந்தது.

## படையெடுப்பு சகாப்தத்தின் போது மகியர் இராணுவ அமைப்பு
இதே வகையான இராணுவ அமைப்பானது அங்கேரியை வெல்லும்போது மகியர்களால் பயன்படுத்தப்பட்டது. பாரசீக ஆராய்ச்சியாளரும் புவியியலாளருமான அகமது இபின் ருசுதா (கி.பி. 930) என்பவரது கூற்றுப்படி “மகியர்கள் துருக்கியர்களின் ஒரு இனமாவர். அவர்களின் மன்னன் 10,000 குதிரை வீரர்களுடன் செல்பவர். அவரது பெயர் கன்டா“. 

## செங்கிஸ் கானின் இராணுவ அமைப்பு
செங்கிஸ் கானின் இராணுவ அமைப்பில் தியூமன் என்பது 10 (அரவத்), 100 (சூட்), மற்றும் 1,000 (மிங்கன்) அலகுகளில் இருந்து உருவாக்கப்படுகிறது. ஒவ்வொன்றும் தலைவன் மூலம் அடுத்த உயர் மட்டத்திற்கு அறிக்கை தாக்கல் செய்ய வேண்டும். தியூமன்கள் நடைமுறைக்கு உகந்த அளவு என கருதப்பட்டன. படையெடுப்பிற்குச் சிறியதாகவோ அல்லது திறமையான போக்குவரத்து மற்றும் விநியோகத்திற்கு மிகப்பெரியதாகவோ இல்லாமல் இருந்தன. இதன்  இராணுவ மூலோபாயமானது ஒரு பயனுள்ள அதிர்ச்சியும் தாக்குதலும் ஆகும்.

## மேற்கோள்கள்

பகுப்பு:செங்கிஸ் கான்
பகுப்பு:மங்கோலியாவின் வரலாறு
பகுப்பு:படை அலகுகள்
இலங்கை–பாக்கித்தான் துடுப்பாட்டத் தொடர், 2017

இலங்கைத் துடுப்பாட்ட அணி ஐக்கிய அரபு அமீரகத்தில் 2017 செப்டம்பர் முதல் அக்டோபர் வரை பாக்கித்தான் துடுப்பாட்ட அணியுடன் இரண்டு தேர்வுப் போட்டிகளிலும், ஐந்து ஒரு-நாள் போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது. பாக்கித்தான் அணியின் தலைவர் மிஸ்பா-உல்-ஹக் இளைப்பாறிய பின்னர் சப்ராஸ் அகமது அவ்வணியின் தலைவராக விளையாடிய முதலாவது தேர்வுப் போட்டி இதுவாகும்.

2009 ஆம் ஆண்டில் இலங்கை அணி லாகூரில் துடுப்பாட்டப் போட்டித் தொடரில் விளையாடச் சென்ற போது இலங்கை அணி மீது தீவிரவாதிகள் தாக்குதல் நடத்தியதில், இலங்கை அணியின் ஆறு வீரர்கள் காயமடைந்தனர். அதன் பின்னர் சிம்பாப்வே அணி மட்டும் 2015 மே மாதத்தில் பாக்கித்தான் சென்று தேர்வுப் போட்டியில் விளையாடியது. வேறு எந்த தேர்வு அணிகளும் பாக்கித்தான் செல்லவில்லை.

அமீரகத்தில் நடந்த இரண்டாவது தேர்வுப் போட்டி பகல்/இரவு போட்டியாக விளையாடப்பட்டது. இவ்வாறான போட்டி ஒன்றில் விளையாடுவது இலங்கைக்கு முதற் தடவையாகும். இலங்கை அணி தேர்வுத்தொடரை 2–0 என்ற கணக்கில் வென்றது. அமீரகத்தில் விளையாடிய தொடர்களில் பாக்கித்தான் அனைத்துத் தேர்வுப் போட்டிகளிலும் தோல்வியடைந்தது இதுவே முதன் முறையாகும். ஒருநாள் தொடரை பாக்கித்தான் அணி 5–0 என்ற கணக்கில் வென்றது. ஒரே ஆண்டில் மூன்று தடவைகள் அனைத்து ஒரு-நாள் போட்டிகளிலும் தோல்வியடைந்த ஒரே நாடு என்ற சாதனையைப் பெற்றது. முன்னதாக இதே ஆண்டில் தென்னாப்பிரிக்காவுடனும், இந்திய அணியுடனும் விளையாடி அனைத்துப் போட்டிகளிலும் தோல்வியடைந்திருந்தது.

## அணிகள்

## தேர்வுத் தொடர்
### 1வது தேர்வு

### 2வது தேர்வு

## ஒரு-நாள் தொடர்
### 1வது ஒருநாள்

### 2பது ஒருநாள்

### 3வது ஒருநாள்

### 4வது ஒருநாள்

### 5வது ஒருநாள்

## இ20ப தொடர்
### 1st T20I

### 2வது இ20ப

### 3வது இ20ப

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:2017 இல் விளையாட்டுகள்
பகுப்பு:பாக்கித்தானில் துடுப்பாட்டம்
பகுப்பு:இலங்கையில் துடுப்பாட்டம்
பகுப்பு:ஐக்கிய அரபு அமீரகத்தில் விளையாட்டு
பகுப்பு:பன்னாட்டுத் துடுப்பாட்ட சுற்றுப் பயணங்கள்
புஷ்பதந்தர்

சமண சமயத்தின் 9வது தீர்த்தங்கரான **புஷ்பதந்தர்** (Puṣpadanta),  **சுவிதிநாதர்**   என்ற பெயராலும் அழைக்கப்படுகிறார்.
சமண சமயச் சாத்திரங்களின் படி, புஷ்பதந்தர், கருமத் தளைகளிலிருந்து விடுபட்டு, சித்த புருஷராகி அருகதர் நிலைக்கு உயர்ந்தவர்.

புஷ்பதந்தர், சுக்ரீவன் -  சுப்பிரியா இணையருக்கு, தற்கால உத்தரப் பிரதேச மாநிலத்தின் தியோரியாவில் உள்ள  குக்குந்தூ எனுமிடத்தில் பிறந்தவர்.

புஷ்பதந்தர், ஜார்க்கண்ட் மாநிலத்தின் சிகார்ஜி மலையில் முக்தி அடைந்தவர்.

வெண்நிறம் கொண்ட புஷ்பதந்தரின் வாகனம் முதலை ஆகும். பூ பவழமல்லி, காவல் தேவதைகள் அஜிதன் எனும் யட்சனும்; மகாகாளி எனும் யட்சினி ஆவார்கள்.

## இதனையும் காண்க
* சமணப் புனிதத் தலங்கள்
* சமணத் தமிழ் நூல்கள்
* சமண அறிஞர்கள்

## அடிக்குறிப்புகள்

## மேற்கோள்கள்
* 
* 

பகுப்பு:தீர்த்தங்கரர்கள்
பகுப்பு:சமணம்
பகுப்பு:சைனம்